Suurbritannia filmiauhinnale BAFTA kandideeris ta viis korda, alati parima naispeaosatäitja kategoorias: 1953 filmiga ""Puhkus Roomas"", 1954 filmiga ""Sabrina"", 1956 filmiga ""Sõda ja rahu"", 1959 filmiga ""The Nun's Story"" ja 1963 filmiga ""Charade"". Ta võitis neist kolm, esimese ja kahe viimase filmi eest.

Prantsuse frank oli Prantsusmaa valuuta alates 1795. aastast kuni euro kasutuselevõtuni aastal 1999 (sularahana 2002). Prantsuse frank kehtis ka Monacos ja Andorras.

1916. aastal kesklinnas aset leidnud Lihavõtte ülestõus põhjustas palju kahjustusi. Inglise-Iiri sõda ja Iirimaa kodusõda suurendasid kahjustuste hulka, sealhulgas purustati olulisi ja arhitektuuriliselt väärtuslikke hooneid. Mitu maja taastati ja parlament kolis ümber Leinsteri hoonesse. Alates II maailmasõjast kuni 1960. aastateni oli Dublin üsna mahajäänud pealinn, eriti vähe arhitektuurilisi muudatusi oli toimunud kesklinna piirkonnas. See tegi linnast ideaalse paiga filmivõteteks ja seal ongi filmitud palju häid filme.

Eestis algas inseneride ettevalmistamine 17. septembril 1918, kui Eesti Tehnika Selts asutas ETS-i tehnilised erikursused, mis 1919. aasta sügisel nimetati ümber Tallinna Tehnikumiks. Õppida sai masinaehitust, elektrotehnikat, laevaehitust, hüdrotehnikat, ehitust ja arhitektuuri.

Girolamo Arnaldi: Papa Formoso e gli imperatori della casa di Spoleto. ""Annali della facoltà di lettere e filosofia di Napoli"" 1, 1951: 85–104.

Johann Karl Simon Morgensterni monument on pühendatud Tartu Ülikooli elokventsi ja klassikalise filoloogia, esteetika, kirjandus- ja kunstiajaloo professori Johann Karl Simon Morgensterni mälestusele. Monumendi rajas 1851. aastal K. Tool Tartu Toomemäele nn Morgensterni aia alale.

Bauschingeri efekt on mõiste tugevusõpetusest, milleks nimetatakse plastse metalli voolavuspinge vähenemist vastassuunalisel plastsel eeldeformeerimisel. Sisuliselt on Bauschingeri efekti puhul tegemist materjali kalestamisega.

1931. aastal ülendati Guderian ooberstleitnandiks ja 1933. aastal ooberstiks. Selleks ajaks oli ta kirjutanud hulga materjale motoriseeritud sõjapidamise kohta. 1935. aastal määrati ta vastloodud 2. soomusdiviisi juhatajaks. 1936. aastal ülendati ta kindralmajoriks. 1938. aastal ülendati ta kindralleitnandiks ja määrati XVI armeekorpuse juhatajaks.

Fookusgruppides intervjuusid andnud õpilased kirjeldasid koolikiusamist kaasõpilasele vaimse ja/või füüsilise valu tekitamisena ja tõid välja erinevaid kiusamise väljendusvorme nagu näiteks:

Esialgu tähendas Püha Anna ordeniga autasustamine ühtlasi pärilikku aadliseisusesse tõstmist. See kord muudeti ära 1845. aastal. Edaspidi tõi päriliku aadliseisuse endaga üksnes Püha Anna ordeni I klassiga autasustamine, ülejäänud klassidega autasustamine tõi kaasa isikliku, mittepäriliku aadliseisuse. Täiendava erandi moodustasid kaupmehed ning moslemid, kes ei saanud ühegi järguga autasustamise korral aadlikeks, vaid üksnes aukodanikeks.